4 การประกอบธุรกิจของแต่ละสายผลิตภัณฑ์

4.1 ลักษณะของผลิตภัณฑ์

บริษัทเป็นผู้ผลิตและจำหน่ายผลิตภัณฑ์มอเตอร์คอมเพรสเซอร์ระบบปิดสนิท (Hermetic
Compressor) ซึ่งทำ

หน้าที่อัดและดูดน้ำยาทำความเย็นในระบบทำความเย็นของ ตู้เย็น ตู้แช่ ตู้ทำน้ำเย็น
ตู้เย็นเชิงพาณิชย์และเครื่องปรับอากาศ โดยเป็นมอเตอร์คอมเพรสเซอร์แบบลูกสูบ
(Reciprocating Type Compressor)
สามารถใช้กับสารทำความเย็นได้หลายชนิดรวมทั้งสารทำความเย็นที่ไม่ทำลายสิ่งแวดล้อม (Ozone
Friendly Substance) เช่น R134a R404A R407C R600a มีขนาดตั้งแต่ 1/20 แรงม้า ถึง
10 แรงม้า

ผลิตภัณฑ์อื่นที่บริษัททำการผลิตและจำหน่ายคือ Condensing Unit
ซึ่งเป็นส่วนประกอบสำหรับเครื่องทำความเย็น
อีกทั้งทำการผลิตชิ้นส่วนมอเตอร์ไฟฟ้าและชิ้นส่วนต่างๆ ของมอเตอร์คอมเพรสเซอร์

สิทธิและประโยชน์จากคณะกรรมการส่งเสริมการลงทุนในกิจการผลิตมอเตอร์คอมเพรสเซอร์ มีดังนี้

  - ฉบับที่ 1 ขนาดของกิจการมีกำลังผลิตมอเตอร์คอมเพรสเซอร์และชิ้นส่วนปีละประมาณ
  800,000 เครื่อง

  สิทธิและประโยชน์ได้สิ้นสุดแล้ว

  - ฉบับที่ 2 ขนาดของกิจการมีกำลังผลิตมอเตอร์คอมเพรสเซอร์และชิ้นส่วนปีละประมาณ
  1,000,000 เครื่อง สิทธิและประโยชน์ได้สิ้นสุดแล้ว

  - ฉบับที่ 3 ขนาดของกิจการมีกำลังผลิตมอเตอร์คอมเพรสเซอร์ขนาดใหญ่และชิ้นส่วนปีละประมาณ
  400,000 เครื่องสิทธิและประโยชน์ได้สิ้นสุดลงแล้ว

  - ฉบับที่ 4 ขนาดของกิจการมีกำลังผลิตมอเตอร์คอมเพรสเซอร์ขนาดใหญ่และชิ้นส่วนปีละประมาณ
  584,000 เครื่อง โดยได้รับการอนุมัติให้การส่งเสริมเมื่อวันที่ 10 มีนาคม 2552
  และเริ่มมีรายได้ในเดือนกุมภาพันธ์ 2553

4.2 การตลาดและภาวะการแข่งขัน

ธุรกิจในกิจการผลิตมอเตอร์คอมเพรสเซอร์ มีการแข่งขันรุนแรงทั้งตลาดภายในและต่างประเทศ
ประกอบกับในหลายปีที่ผ่านมาต้นทุนการผลิตเพิ่มมากขึ้นเนื่องจากราคาวัตถุดิบที่สูงขึ้นมาก
ทำให้ผู้ผลิตต้องแข่งขันกันมากขึ้นในการที่จะสนองตอบต่อความต้องการของลูกค้าทางด้านราคา
การสร้างความสัมพันธ์ที่ดีกับลูกค้าอย่างเป็นระบบและการปรับปรุง Productivity
ของกระบวนการผลิตให้สูงขึ้น
รวมทั้งการหาวัตถุดิบทางเลือกเพื่อทดแทนวัตถุดิบเดิมที่หายากและมีราคาสูงขึ้นเพื่อลดต้นทุนเป็นกลยุทธ์ที่ผู้ผลิตมอเตอร์คอมเพรสเซอร์ทั่วไปรวมทั้งบริษัทเองได้ใช้เพื่อสร้างความได้เปรียบหรือรักษาความสามารถในด้านการแข่งขัน

จุดเด่นทางการตลาดของบริษัทที่แตกต่างจากผู้ผลิตหลายราย คือ
การที่บริษัทมีสถานะเป็นกลางโดยเป็นผู้ผลิตมอเตอร์คอมเพรสเซอร์ที่ไม่ได้ผลิตสินค้าสำเร็จรูป เช่น
ตู้เย็น ตู้ทำน้ำเย็น ตู้แช่
และเครื่องปรับอากาศเพื่อแข่งขันกับลูกค้าและได้เน้นการให้ความยืดหยุ่นในการตอบสนองต่อความต้องการของลูกค้ามาก
จึงสามารถจำหน่ายสินค้าให้กับลูกค้าได้ทุกราย

ลูกค้าของบริษัทแบ่งเป็น 2 ประเภท คือ

(1) ผู้ผลิตตู้เย็น ตู้แช่ และเครื่องปรับอากาศรายใหญ่ที่เรียกว่า OEM (Original Equipment
    Manufacturers)

  บริษัทเป็นผู้จำหน่ายมอเตอร์คอมเพรสเซอร์โดยตรงทั้งภายในและต่างประเทศ
  ยกเว้นตลาดในประเทศออสเตรเลียและนิวซีแลนด์ซึ่งบริษัทจะดำเนินการผ่านผู้จัดจำหน่าย คือ
  Heatcraft Australia Pty. Ltd.

(2) ผู้ผลิตตู้เย็น ตู้แช่ ตู้ทำน้ำเย็น และเครื่องปรับอากาศรายย่อย

  บริษัทให้ผู้จัดจำหน่ายในประเทศที่ได้รับมอบหมายเป็นผู้ดำเนินการ
  ส่วนการขายส่งออกบริษัทจะเป็นผู้ดำเนินการโดยตรงกับลูกค้า

บริษัทจำหน่ายผลิตภัณฑ์ทั้งภายในประเทศ และ ส่งออกไปยังประเทศต่างๆ
โดยมีสัดส่วนรายได้จากการขายประมาณ 28 : 72 ตามลำดับ
บริษัทกำหนดราคาสินค้าจากปัจจัยหลายอย่าง เช่น ภาวะการแข่งขันและปริมาณการสั่งซื้อของลูกค้า

ราคาขายสินค้าในประเทศและราคาส่งออกที่ผ่านมามีศักยภาพที่แข่งขันได้อย่างสมบูรณ์กับราคาของคู่แข่ง

ส่วนแบ่งในตลาดสำหรับผลิตภัณฑ์มอเตอร์คอมเพรสเซอร์ เป็นดังนี้

  มอเตอร์คอมเพรสเซอร์สำหรับ ตู้เย็น ตู้แช่ และ ตู้ทำน้ำเย็น

  บริษัท กุลธรเคอร์บี้ จำกัด (มหาชน) 28 %

  บริษัท กุลธรพรีเมียร์ จำกัด 25 %

  บริษัท ฮิตาชิ คอมเพรสเซอร์ (ประเทศไทย) จำกัด 26 %

  มอเตอร์คอมเพรสเซอร์นำเข้า 21 %

  มอเตอร์คอมเพรสเซอร์สำหรับเครื่องปรับอากาศ

  บริษัท กุลธรเคอร์บี้ จำกัด (มหาชน) 14 %

  บริษัท อุตสาหกรรมคอมเพรสเซอร์ไทย จำกัด 6 % บริษัท สยามคอมเพรสเซอร์อุตสาหกรรม
  จำกัด 31 %

  บริษัท ไดกิ้น (ประเทศไทย) จำกัด 12 %

  บริษัท โค๊ปแลนด์ (ประเทศไทย) จำกัด 10 %

  บริษัท แอลจี อิเลคทรอนิคส์ จำกัด 26 %

  มอเตอร์คอมเพรสเซอร์นำเข้า 1 %

4.3 การจัดหาผลิตภัณฑ์หรือบริการ

บริษัทมีโรงงาน 1 แห่ง ตั้งอยู่ในนิคมอุตสาหกรรมลาดกระบัง กรุงเทพมหานคร
และมีบริษัทย่อยสามแห่งคือ บริษัท กุลธรเคอร์บี้เฟาน์ดรี่ จำกัด บริษัท กุลธรพรีเมียร์ จำกัด
และบริษัท กุลธร สตีล จำกัด

บริษัทกำหนดนโยบายการผลิต
โดยการคาดการณ์ยอดขายในปีถัดไปของฝ่ายจัดการที่ได้คำนึงถึงปัจจัยแวดล้อมต่างๆที่เกี่ยวข้องกับธุรกิจการผลิตมอเตอร์คอมเพรสเซอร์
อันได้แก่สภาพการแข่งขันของตลาดในปัจจุบันและอนาคต
ผลกระทบของการเปลี่ยนแปลงภาวะเศรฐกิจที่มีต่อปริมาณความต้องการของลูกค้า
รวมถึงผลของการจัดปรับกลยุทธ์ทางธุรกิจของบริษัทที่เหมาะสมและเอื้ออำนวยให้กิจการเติบโตได้ตามเป้าหมายและยั่งยืน

 กำลังการผลิตและปริมาณการผลิตจริง (หน่วย : ล้านเครื่อง)

บริษัท กุลธรเคอร์บี้ จำกัด (มหาชน) บริษัท กุลธรพรีเมียร์ จำกัด

ปี 2552 ปี 2551 ปี 2550 ปี 2552 ปี 2551 ปี 2550

กำลังผลิต 4.00 4.00 4.00 4.50 4.50 2.50

ปริมาณการผลิตจริง

มอเตอร์คอมเพรสเซอร์ 2.25 2.40 2.51 2.06 1.77 1.51

Condensing Unit 0.01 0.01 0.01 - - -

รวมปริมาณการผลิต 2.26 2.41 2.52 2.06 1.77 1.51

อัตราเพิ่ม (ลด) ของปริมาณการผลิต (6.22)% (4.37)% (1.56)% 16.38% 17.22%
(8.48)%

การจัดหาวัตถุดิบและชิ้นส่วนที่สำคัญในการผลิตมอเตอร์คอมเพรสเซอร์ อันได้แก่ เหล็กแผ่น
ชิ้นส่วนเหล็กหล่อ ชิ้นส่วนจากผงโลหะ (Sintered Parts) ลวดทองแดงอาบน้ำยา อลูมิเนียม
น้ำมันคอมเพรสเซอร์ สีเคลือบคอมเพรสเซอร์ และ

ชิ้นส่วนอุปกรณ์ไฟฟ้า บริษัทและบริษัท กุลธรพรีเมียร์
จำกัดซึ่งเป็นบริษัทย่อยในสายการผลิตคอมเพรสเซอร์จัดซื้อจากทั้งภายในประเทศและต่างประเทศ
โดยมีสัดส่วนประมาณ 80: 20 และมีแหล่งซื้อที่สำคัญดังนี้

ในประเทศ

ชิ้นส่วนเหล็กหล่อ บริษัท กุลธรเคอร์บี้เฟาน์ดรี่ จำกัด

บริษัท กุลธรพรีเมียร์ จำกัด

ลวดทองแดงอาบน้ำยา บริษัท กุลธรแมททีเรียลส์แอนด์คอนโทรลส์ จำกัด

บริษัท ฮิตาชิ ลวดอาบน้ำยา จำกัด

เหล็กแผ่น บริษัท กุลธรสตีล จำกัด

บริษัท สหวิริยาสตีล อินดัสตรี จำกัด (มหาชน)

ชิ้นส่วนจากผงโลหะ บริษัท ไทยซินเตอร์โปรดักส์ จำกัด

สีเคลือบคอมเพรสเซอร์ บริษัท นิปปอนเพนต์ (ประเทศไทย) จำกัด

 ต่างประเทศ

เหล็กแผ่น จากประเทศญี่ปุ่น และจีน

น้ำมันคอมเพรสเซอร์ จากประเทศญี่ปุ่น อังกฤษ และเยอรมันนี

ลวดทองแดงอาบน้ำยา จากประเทศจีน

อลูมิเนียม จากประเทศออสเตรเลียและอัฟริกาใต้

ชิ้นส่วนอุปกรณ์ไฟฟ้า จากประเทศจีน สหรัฐอเมริกา และอิตาลี

สำหรับบริษัท กุลธรเคอร์บี้เฟาน์ดรี่ จำกัด และบริษัทกุลธรพรีเมียร์
จำกัดที่ทำการผลิตชิ้นส่วนเหล็กหล่อนั้น จัดหาวัตถุดิบคือ เศษเหล็ก จากบริษัทแม่ และ ทั่วไป
ส่วนเคมีภัณฑ์ซื้อจากผู้นำเข้ามาจำหน่ายในประเทศทั่วไป

ส่วนบริษัท กุลธรสตีล จำกัด ที่ประกอบกิจการตัดและแปรรูปโลหะแผ่น (Coil Center)
สำหรับกิจการผลิตมอเตอร์คอมเพรสเซอร์ มอเตอร์ไฟฟ้าและอื่นๆ จัดหาวัตถุดิบเหล็กม้วน
โดยการนำเข้าจากผู้ผลิตในประเทศญี่ปุ่น จีน ไต้หวัน เกาหลี รวมทั้งจากผู้ผลิตในประเทศ